CELEX: 62013TN0360
Language: da
Date: 2013-07-08 00:00:00
Title: Sag T-360/13: Sag anlagt den 8. juli 2013 — VECCO m.fl. mod Kommissionen

7.9.2013   
            
            
               DA
            
            
               Den Europæiske Unions Tidende
            
            
               C 260/45
            
         Sag anlagt den 8. juli 2013 — VECCO m.fl. mod Kommissionen
   (Sag T-360/13)
   2013/C 260/81
   Processprog: engelsk
   
      Parter
   
   
      Sagsøgere: Verein zur Wahrung von Einsatz und Nutzung von Chromtrioxid und anderen Chrom-VI-verbindungen in der Oberflächentechnik eV (VECCO) (Memmingen, Tyskland) og 185 andre (ved advokaterne C. Mereu og K. Van Maldegem)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Det fastslås, at sagen kan antages til realitetsbehandling, og sagsøgeren gives medhold.
            
         
               —
            
            
               Det fastslås, at Kommissionens forordning (EU) nr. 348/2013 af 17. april 2013 om ændring af bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (EUT L 108, s. 1) er delvis ulovlig, eftersom den er baseret på et åbenbart fejlskøn og tilsidesætter artikel 58, stk. 2, i REACH, proportionalitetsprincippet og retten til at forsvare sig (herunder princippet om god forvaltningsskik og princippet om, at videnskabelig rådgivning skal være kompetent).
            
         
               —
            
            
               Kommissionens forordning (EU) nr. 348/2013 annulleres delvist, for så vidt som den i bilaget under løbenr. 16, femte kolonne, med overskriften »Undtagne (kategorier af) anvendelsesformål« ikke indeholder følgende undtagelse: »anvendelse af chromtrioxid til produktionsformål i en vandig opløsning under overholdelse af et eksponeringsniveau på maksimum 5 μg/m3 (eller 0,005 mg/m3)« eller en lignende formulering med det formål at undtage »anvendelse af chromtrioxid i elektroplettering, ætsningsprocesser, elektrolytisk polering og andre overfladebehandlingsprocesser og -teknologier samt blandinger« fra den anfægtede retsakts anvendelsesområde, eller en anden ordlyd, der sikrer det samme formål.
            
         
               —
            
            
               Europa-Kommissionen tilpligtes at ændre Kommissionens forordning (EU) nr. 348/2013, således at den bringes i overensstemmelse med Domstolens dom.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Med det første anbringende gøres gældende, at Kommissionens forordning (EU) nr. 348/2013 er ulovlig, eftersom den er baseret på en række åbenbare fejlskøn og bør annulleres, for så vidt som den ikke indeholder en undtagelse fra tilladelseskravet hvad angår anvendelsen af chromtrioxid i forkromningsindustrien.
            
         
               2)
            
            
               Med det andet anbringende gøres gældende, at Kommissionens forordning (EU) nr. 348/2013 er baseret på en underliggende videnskabelig og juridisk ukorrekt vurdering af de arbejdsmiljørisici, der er forbundet med anvendelsen af chromtrioxid i forkromningsindustrien (et åbenbart fejlskøn).
            
         
               3)
            
            
               Med det tredje anbringende gøres gældende, at Kommissionens forordning (EU) nr. 348/2013 tilsidesætter artikel 58, stk. 2, i REACH og proportionalitetsprincippet.
            
         
               4)
            
            
               Med det fjerde anbringende gøres gældende, at sagsøgerne ikke fik bevilget aktindsigt i de nøgledokumenter, som Kommissionens forordning (EU) nr. 348/2013 blev baseret på, og Kommissionen tilsidesatte derfor sagsøgernes ret til at forsvare sig samt princippet om god forvaltningsskik og princippet om, at videnskabelig rådgivning skal være kompetent.